Kleifar . Örnefni í Vestmannaeyjum . Þorkell Jóhannesson . Hið íslenzka þjóðvinafélag 1938 : Þegar farið er upp á Heimaklett að vestan , upp frá Eiðinu , er fyrst allháan hamar upp að fara . Voru þar áður klöppuð höld í bergið , en nú er þar stigi . Þar fyrir ofan er grashjalli og tekur þá við annar hamar nokkru lægri . Er Hetta þar fyrir ofan , hár hamar , en heldur tæpt einstigi undir Hettu , og tekur þá við allbrött grasbrekka , og greiðfært úr því upp á Hákolla . Hamrabeltin tvö neðan við Hettu heita Kleifar að réttu lagi , þótt nú sé fremur með heiti þessu táknaðir grashjallarnir ofan við þau . Er neðri hamarinn kallaður Neðri - og hinn Efri-Kleifar . Örnefni í Vestmannaeyjum . Þorkell Jóhannesson . Hið íslenzka þjóðvinafélag 1938 .